ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าเชื้อแบคทีเรีย Pantoea ananatis สายพันธุ์ PIASA จากญี่ปุ่นพ.ศ. ๒๕๕๔ กรมวิชาการเกษตรได้วิเคราะห์ความเสี่ยงศัตรูพืชของเชื้อแบคทีเรีย Pantoea ananatis สายพันธุ์ PIASA ที่นำเข้าเพื่อการค้าจากญี่ปุ่นเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติ ให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศกำหนดเงื่อนไขการนำเข้าเชื้อแบคทีเรียPantoea ananatis สายพันธุ์ PIASA จากญี่ปุ่นดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่อง เงื่อนไขการนำเข้าเชื้อแบคทีเรีย Pantoea ananatis สายพันธุ์ PIASA จากญี่ปุ่นพ.ศ. ๒๕๕๔ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ชนิดเชื้อแบคทีเรียPantoea ananatis สายพันธุ์ PIASAข้อ ๔ หน่วยงานที่รับผิดชอบ๔.๑ ราชอาณาจักรไทย คือ กรมวิชาการเกษตร๔.๒ ญี่ปุ่น คือ Plant Protection Division, Food Safety and Consumer Affairs Bureau, Ministry of Agriculture, Forestry and Fisheries ซึ่งต่อไปในประกาศนี้จะเรียกว่า MAFFข้อ ๕ การขออนุญาตนำเข้า๕.๑ ต้องมีใบอนุญาตนำเข้าซึ่งออกให้โดยกรมวิชาการเกษตร๕.๒ ต้องเป็นผู้ประกอบกิจการที่จำเป็นต้องนำเข้าเชื้อแบคทีเรีย Pantoea ananatis สายพันธุ์ PIASA เพื่อการผลิตกรดอะมิโนทางอุตสาหกรรม๕.๓ ต้องเสนอรายละเอียด ขั้นตอนการขนส่งขั้นตอนกระบวนการตรวจพิสูจน์เชื้อแบคทีเรีย Pantoea ananatis สายพันธุ์ PIASA ขั้นตอนการเก็บรักษาและมาตรการความปลอดภัยทางชีวภาพเสนอต่อกรมวิชาการเกษตรเพื่อพิจารณาและเห็นชอบข้อ ๖ วิธีการขนส่งต้องส่งเชื้อแบคทีเรียมาจากเมืองท่าแห่งหนึ่งในญี่ปุ่นไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางอากาศเท่านั้นข้อ ๗ ข้อกำหนดสำหรับบรรจุภัณฑ์ระหว่างการขนส่ง๗.๑ต้องบรรจุเชื้อแบคทีเรียในหลอดอาหารซึ่งผลิตจากพลาสติกและปิดสนิทเมื่อบรรจุเชื้อแบคทีเรียแล้วโดยหลอดอาหารต้องไม่มีการปนเปื้อนของจุลินทรีย์ชนิดอื่น๗.๒ต้องบรรจุหลอดอาหารที่มีเชื้อแบคทีเรียในบรรจุภัณฑ์ที่ผลิตจากโลหะซึ่งออกแบบเฉพาะสำหรับการขนส่งเชื้อแบคทีเรียบรรจุภัณฑ์ต้องมีความแข็งแรง และคงทนต่อแรงกระแทกมีฝาปิดสนิทมั่นใจได้ว่าสามารถป้องกันการเล็ดลอดของเชื้อแบคทีเรียออกสู่สภาพแวดล้อมระหว่างการขนส่งข้อ ๘ การรับรองส่งออกต้องตรวจเชื้อแบคทีเรีย Pantoea ananatis โดยห้องปฏิบัติการของ MAFF หรือห้องปฏิบัติการที่ได้รับการรับรองจากMAFF และให้การรับรองว่าเป็นเชื้อแบคทีเรีย Pantoea ananatis จริง บริสุทธิ์และปลอดจากจุลินทรีย์ชนิดอื่น โดยระบุข้อความดังกล่าวในใบรับรองสุขอนามัยพืชหรือหนังสือสำคัญอย่างอื่นอันเป็นที่เชื่อถือได้แนบมาพร้อมกับสินค้าทุกครั้งที่นำเข้าข้อ ๙ การตรวจนำเข้า๙.๑ เมื่อเชื้อแบคทีเรียถูกขนส่งมาถึงด่านนำเข้าในราชอาณาจักรไทยการตรวจนำเข้าเชื้อแบคทีเรียจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้าและความสมบูรณ์ของบรรจุภัณฑ์๙.๒ พนักงานเจ้าหน้าที่จะกักเชื้อแบคทีเรียไว้ ณ สถานที่ซึ่งกรมวิชาการเกษตรได้ให้ความเห็นชอบไว้จนกว่าจะดำเนินการตรวจพิสูจน์ได้ว่าเชื้อแบคทีเรียที่นำเข้าเป็นเชื้อแบคทีเรียPantoea ananatis สายพันธุ์ PIASA จริงและปลอดจากจุลินทรีย์ชนิดอื่นโดยผู้ได้รับใบอนุญาตนำเข้าต้องดำเนินการตรวจพิสูจน์ภายใต้การกำกับดูแลของพนักงานเจ้าหน้าที่กรมวิชาการเกษตร๙.๓ ในกรณีที่การนำเข้าไม่เป็นไปตามข้อกำหนด ต้องดำเนินการตามมาตรการดังต่อไปนี้๙.๓.๑กรณีที่บรรจุภัณฑ์หรือหลอดบรรจุเชื้อแบคทีเรียเกิดความเสียหายและมีเหตุอันควรเชื่อได้ว่าอาจเกิดการเล็ดลอดของเชื้อแบคทีเรียในระหว่างการขนส่งพนักงานเจ้าหน้าที่จะยึดและทำลายของที่นำเข้าทั้งหมดโดยทันทีโดยผู้ได้รับใบอนุญาตนำเข้าต้องรับผิดชอบค่าใช้จ่าย และจะระงับการนำเข้าโดยทันทีผู้ได้รับใบอนุญาตนำเข้าต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๙.๓.๒ กรณีมีการตรวจพบการปนเปื้อนของจุลินทรีย์ชนิดอื่นพนักงานเจ้าหน้าที่จะยึดและทำลายของที่นำเข้าทั้งหมดโดยทันทีโดยผู้ได้รับใบอนุญาตนำเข้าต้องรับผิดชอบค่าใช้จ่าย และจะระงับการนำเข้าโดยทันทีผู้ได้รับใบอนุญาตนำเข้าต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๙.๓.๓กรณีผลการตรวจยืนยันชนิดเชื้อแบคทีเรียนำเข้าไม่ตรงกับชนิดที่ได้รับอนุญาตพนักงานเจ้าหน้าที่จะยึดและทำลายของที่นำเข้าทั้งหมดโดยทันทีโดยผู้ได้รับใบอนุญาตนำเข้าต้องรับผิดชอบค่าใช้จ่าย และจะระงับการนำเข้าโดยทันทีผู้ได้รับใบอนุญาตนำเข้าต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตรข้อ ๑๐ ข้อกำหนดสำหรับสถานที่เก็บ๑๐.๑สถานที่เก็บต้องได้รับการรับรองตามมาตรฐานสากลว่าเป็นห้องปฏิบัติการที่มีความปลอดภัยทางชีวภาพในระดับ๒ หรือเทียบเท่า จากหน่วยงานที่มีอำนาจหรือองค์กรที่มีความเชี่ยวชาญและได้รับการตรวจสอบและเห็นชอบจากกรมวิชาการเกษตร๑๐.๒กรณีที่มีการเปลี่ยนแปลงสถานที่เก็บหรือระบบการปฏิบัติงานในสถานที่เก็บ ผู้ได้รับใบอนุญาตนำเข้าต้องแจ้งและได้รับความเห็นชอบจากกรมวิชาการเกษตรเสียก่อนหรือในระหว่างการเก็บมีเหตุการณ์ที่อาจจะมีผลต่อการเล็ดลอดของเชื้อแบคทีเรียออกไปสู่สภาพแวดล้อมผู้ได้รับใบอนุญาตนำเข้าต้องแจ้งให้กรมวิชาการเกษตรทราบโดยทันทีข้อ ๑๑ ข้อกำหนดสำหรับการขนส่งจากสถานที่เก็บไปยังสถานที่ใช้เพื่อการอุตสาหกรรมผู้ได้รับใบอนุญาตนำเข้าต้องดำเนินการตามขั้นตอนวิธีการจัดส่งเชื้อแบคทีเรียจากสถานที่เก็บเชื้อแบคทีเรียไปยังสถานที่ซึ่งนำเชื้อแบคทีเรียไปใช้ในการผลิตกรดอะมิโนทางอุตสาหกรรมตามระบบมาตรฐานสากลของความปลอดภัยทางชีวภาพที่เสนอต่อกรมวิชาการเกษตรเพื่อตรวจสอบและเห็นชอบและต้องแจ้งต่อกรมวิชาการเกษตรโดยทันทีในกรณีที่ระหว่างการขนส่งเกิดเหตุการณ์อันทำให้เกิดการเล็ดลอดของเชื้อแบคทีเรียออกไปสู่สภาพแวดล้อมข้อ ๑๒ ข้อกำหนดสำหรับโรงงานที่นำเชื้อแบคทีเรียไปใช้เพื่อการอุตสาหกรรม๑๒.๑โรงงานต้องได้รับการรับรองตามมาตรฐานสากลว่ามีห้องปฏิบัติการที่มีความปลอดภัยทางชีวภาพในระดับ๒ หรือเทียบเท่า จากหน่วยงานที่มีอำนาจหรือองค์กรที่มีความเชี่ยวชาญ และได้รับการตรวจสอบและเห็นชอบจากกรมวิชาการเกษตร๑๒.๒โรงงานซึ่งนำเชื้อแบคทีเรียไปใช้ในการผลิตกรดอะมิโนทางอุตสาหกรรมต้องเป็นโรงงานที่เป็นที่ยอมรับตามมาตรฐานสากลเช่น ระบบประกันคุณภาพ (ISO 9001) ระบบการจัดการด้านสิ่งแวดล้อม (ISO 14001) มาตรฐานการผลิต HACCP (Hazard Analysis Critical Control Point) หลักเกณฑ์วิธีการที่ดีในกระบวนการผลิต (GMP)๑๒.๓กรณีที่มีการเปลี่ยนแปลงสถานที่ตั้งโรงงานหรือระบบการปฏิบัติงานในโรงงานผู้ได้รับใบอนุญาตนำเข้าต้องแจ้งและได้รับความเห็นชอบจากกรมวิชาการเกษตรเสียก่อน หรือในระหว่างการดำเนินการมีเหตุการณ์ที่อาจจะมีผลต่อการเล็ดลอดของเชื้อแบคทีเรียออกไปสู่สภาพแวดล้อมผู้ได้รับใบอนุญาตนำเข้าต้องแจ้งให้กรมวิชาการเกษตรทราบโดยทันทีข้อ ๑๓ การตรวจติดตามกรมวิชาการเกษตรจะตรวจติดตามการดำเนินการของผู้ได้รับใบอนุญาตนำเข้าว่าได้ปฏิบัติตามเงื่อนไขที่กำหนดหรือไม่หากพบว่าผู้ได้รับใบอนุญาตนำเข้าไม่ปฏิบัติตามเงื่อนไขที่กำหนดหรือไม่แสดงเอกสารหลักฐานให้กรมวิชาการเกษตรตรวจสอบเมื่อได้รับการร้องขอกรมวิชาการเกษตรมีสิทธิเพิกถอนใบอนุญาตนำเข้าดังกล่าวได้ประกาศณ วันที่ ๙ กันยายน พ.ศ. ๒๕๕๔จิรากรโกศัยเสวีอธิบดีกรมวิชาการเกษตรปริยานุช/ผู้จัดทำ๒ พฤศจิกายน๒๕๕๔ชาญ/ผู้ตรวจ๑๑ พฤศจิกายน๒๕๕๔พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๘/ตอนพิเศษ ๑๒๕ ง/หน้า ๗๓/๑๙ ตุลาคม ๒๕๕๔